Gandia es promociona aquest mes de maig en les principals fires turístiques del país
09 maig 2025

## Gandia es promociona aquest mes de maig en les principals fires turístiques del país09 maig 2025Última actualització: 09 maig 2025

![](../gestion/img/9caf09d54f6a78561c98a32ff0c44a54d9ffdb040e78ce92752eb31e4c153840.jpeg)  
  

La ciutat de Gandia afronta un mes de maig ple de promoció turística amb una intensa agenda de participació en fires especialitzades a nivell nacional. Amb una ferma aposta pel turisme actiu, familiar i experiencial, Gandia participa en tres grans cites promocionals durant el mes de maig: la Fira del Corredor de Madrid, Expovacaciones de Bilbao i Aratur a Saragossa.

  
La primera parada va ser la Fira del Corredor de Madrid, on Gandia va promocionar les seues emblemàtiques proves esportives: la 10K Nocturna i la Mitja Marató i 10K Ciutat de Gandia. L’estand va oferir un sorteig exclusiu de dos dorsals, sopar i allotjament, a més d’un codi QR amb tota l’agenda anual d’esdeveniments de la ciutat.

D’altra banda, es va comptar amb un codi QR interactiu que va permetre als visitants accedir a l’agenda anual d’activitats esportives, culturals i turístiques de Gandia, destacant la seua aposta per l’esport com a motor de dinamització turística.

La regidora delegada de Turisme, **Balbina Sendra**, va destacar que aquest tipus de proves “_suposen un al·licient perquè moltes persones tinguen el primer contacte amb la nostra ciutat i sigam capaços d’oferir-los totes les riqueses patrimonials, gastronòmiques, naturals i històriques. Gandia és una ciutat amb un clima i unes condicions ideals per a la pràctica de pràcticament tots els esports i continuarem treballant en aquesta línia que, any rere any, ens ofereix millors resultats_”.

D’altra banda, del 9 a l’11 de maig, Gandia participa amb estand propi al BEC! (Bilbao Exhibition Centre) per a participar en Expovacaciones, una de les fires de turisme més importants del nord d’Espanya. En aquest espai, el públic basc podrà conéixer tota l’oferta turística de Gandia, des de les seues platges i natura fins a la cultura, patrimoni i gastronomia de la ciutat.

Després del seu pas per Bilbao, Gandia assistirà, del 16 al 18 de maig, a Saragossa per estar present en Aratur, el Saló Aragonés del Turisme. En aquesta cita, Gandia destacarà tota l’oferta anual amb què compta la ciutat.

[Twittear](https://twitter.com/share)